**ΕΝΩΣΗ  ΥΠΑΛΛΗΛΩΝ  ΠΥΡΟΣΒΕΣΤΙΚΟΥ**

**ΣΩΜΑΤΟΣ ΠΕΡΙΦΕΡΕΙΑΣ  ΣΤΕΡΕΑΣ  ΕΛΛΑΔΑΣ**

**Ε.Υ.Π.Σ. Περιφέρειας Στερεάς Ελλάδας – Μέλος της Π.Ο.Ε.Υ.Π.Σ.**

**Αναγνωρισμένη με την υπ’αριθμ. 76/1998 Απόφαση Πρωτοδικείου Λαμίας**

**ΕΔΡΑ: Λαμία – Κων/νου Καραμανλή 3 - Π.Υ. Λαμίας**

**Τ.Κ.: 35100 - ΤΗΛ.& FAX.: 2231033636**

**eypsste.gr/e-mail:** **eypsster@yahoo.gr**

**Τηλ. Προέδρου: 6973771276 - Τηλ. Γενικού Γραμματέα: 6976732688**

**Αρ.πρωτ: 67 Λαμία 28.07.2019**

 **ΠΡΟΣ: Αρχηγό Π.Σ. Αντιστράτηγο**

 **κ. Ματθαιόπουλο Βασίλειο**

 **ΚΟΙΝ: 1. Υπουργό Προστασίας του Πολίτη**

 **κ. Χρυσοχοϊδη Μιχάλη**

 **2. Μέλη της ΕΥΠΣ Περ. Στερεάς**

 **Ελλάδας**

 **3. ΠΟΕΥΠΣ**

 **4. ΜΜΕ**

**ΚΑΤΑΓΓΕΛΙΑ ΓΙΑ ΑΛΛΑΖΟΝΙΚΗ & ΠΡΟΣΒΛΗΤΙΚΗ ΣΥΜΠΕΡΙΦΟΡΑ ΔΙΟΙΚΗΤΗ ΤΗΣ Π.Υ. ΘΗΒΩΝ & ΤΟΥ ΔΙΟΙΚΗΤΗ ΠΕ.ΠΥ.Δ. ΣΤΕΡΕΑΣ ΕΛΛΑΔΑΣ**

 **Κύριε Αρχηγέ,**

**απευθυνόμενοι σήμερα σε εσάς με συναισθήματα αγανάκτησης και αντίδρασης σε κάθε έλλειψη σεβασμού, όπως αυτή εκδηλώθηκε μετά από συγκεκριμένο γεγονός που έλαβε χώρα, την 27 & 28 Ιουλίου, καταγγέλουμε και παρακαλούμε να επιληφθείτε άμεσα του θέματος, την αλλαζονική, απρεπή και προσβλητική συμπεριφορά αρχικά του Διοικητή της Π.Υ. Θηβών Αντιπυράρχου Οικονόμου Γ. και εν συνεχεία του Διοικητή της ΠΕ.ΠΥ.Δ. Στερεάς Ελλάδας Αρχιπυράρχου Παλιού Ε. για υπηρεσιακό ζήτημα, το οποίο σας παρουσιάζουμε αναλυτικότερα:**

 **Την 27.07.2019 και μετά από τέσσερις συνεχόμενες ημέρες από την κήρυξη γενικής επιφυλακής του προσωπικού, εξαιτίας της μεγάλης πυρκαγιάς της Ασωπίας Ν.Βοιωτίας, τέσσερις ημέρες εξαντλητικών ωραρίων μεταξύ των άλλων και για το σύνολο των Υπαλλήλων της Π.Υ. Θηβών (η Υπηρεσία συμμετείχε με δύο οχήματα στην κατάσβεση της πυρκαγιάς), ήρθε η ώρα λήξης της επιφυλακής και επαναφοράς στην κανονική υπηρεσιακή λειτουργία της. Εντούτοις και με παράνομη καταφανώς εντολή του Διοικητή της Π.Υ. Θηβών, επιβλήθηκε η παραμονή έξι (6) υπαλλήλων την ημέρα Κυριακή! Οι συνάδελφοι, εμφανώς κατάκοποι από τις συνεχείς ώρες εργασίας, ζήτησαν από τον Διοικητή το σκεπτικό της εντολής του, την ώρα που υπήρξε λήξη της επιφυλακής, ενώ ο δείκτης επικινδυνότητας για την Βοιωτία ήταν στο 2! Η απάντηση της Διοίκησης ήταν ότι το πρόγραμμα εργασίας και η Υπηρεσίες της ημέρας έχουν ήδη διαμορφωθεί, δεν αλλάζουν και επιπλέον αυτή ήταν η προφορική εντολή που είχε πάρει! Αφού γνωστοποιήθηκε σε εμάς το γεγονός αυτό, ο Πρόεδρος της Ένωσης επικοινώνησε αρχικά με τον Περιφερειακό Διοικητή Παλιό Ε., του οποίου η απάντηση, στο πλαίσιο της μέχρι σήμερα τακτικής του (δεν πήρε ποτέ την πρωτοβουλία για κανένα θέμα παραμόνο παραπέμπει τα πάντα στους κατά τόπους Διοικητές), ήταν επί λέξει «καλά έκανε ο Διοικητής» και τίποτα άλλο! Σήμερα 28.07 ο Πρόεδρος της Ένωσης προέβη σε επικοινωνία με τον Διοικητή της Π.Υ. Θηβών Οικονόμου Γ. με σκοπό να λυθεί ομαλά τα θέμα που προέκυψε. Οι απαντήσεις που έλαβε από αυτόν, προσδίδουν αλλαζονεία και έλλειψη σεβασμού, το λιγότερο, τόσο στον θεσμικό μας ρόλο όσο και στους ίδιους τους συναδέλφους της Π.Υ. Θηβών, που παρόλα τα κενά που υπάρχουν, με συνεχείς επιφυλακές και υπερεργασία, ανταποκρίνονται επάξια στα καθήκοντά τους μέχρι σήμερα! «Μην ασχολείστε, εσείς θα χάσετε», «κάντε ότι θέλετε δεν με νοιάζει», «αυτές τις προφορικές εντολές έχω», με ύφος απαξιωτικό και υποτιμητικό. Στο ερώτημα του Προέδρου δε για τις προφορικές εντολές και την νομιμοποίηση αυτών, απάντησε με περισσή δόση ειρωνείας, επί λέξει ότι «οι Γερμανοί μετά το ολοκαύτωμα των Εβραίων δεν καταδικάστηκαν λόγω των προφορικών εντολών που πήραν»!!!!**

 **Τα ερωτήματα που προκύπτουν εύκολα είναι πολλά!**

 **1ον: Από πού τελικά νομιμοποιείται ο Διοικητής της Π.Υ. Θηβών για τέτοιου είδους συμπεριφορές, που μας προσβάλλουν όλους; Από την στιγμή που υπήρξε λήξη της γενικής επιφυλακής, για ποιόν λόγο συνεχίζει να ταλαιπωρεί το προσωπικό με πρόσθετη εργασία;**

**Επικαλούμενος τι τελικά;**

 **2ον: Η αντίδραση του Διοικητή της ΠΕΠΥΔ μετά την ενημέρωσή του για το θέμα ποια ήταν, πέρα από την ξεκάθαρη κάλυψη του Διοικητή της Π.Υ. Θηβών; Γιατί δεν έδωσε άμεση λύση τελικά;**

 **3ον: Ποια είναι η νομική ισχύ και των προφορικών εντολών; Οι εκάστοτε Διοικητές οφείλουν να λειτουργούν με βάση τους κανονισμούς και τον Νόμο ή κατά το δοκούν;**

 **Κύριε Αρχηγέ, ο θεσμικός μας ρόλο πέρα από την διαφύλαξη των δικαιωμάτων των συναδέλφων, διαφυλάσσει κατά βάση την αξιοπρέπειά τους και δεν επιτρέπουμε σε κανέναν να την υποτιμά και να την απαξιώνει συνειδητά! Δεν ζητάμε τίποτα περισσότερο, τίποτα λιγότερο από την τήρηση της νομιμότητας, των νόμων και των κανονισμών σε όλα τα ζητήματα! Η προσφορά μας, όπως αυτή κρίνεται από τα αποτελέσματα τόσο σε επιχειρησιακό επίπεδο όσο και οπουδήποτε, είναι δεδομένη, γεγονός που αποδεικνύουν και οι αμέτρητες ώρες απλήρωτης εργασίας καθημερινά! Αυτό που λέγεται φιλότιμο στις τάξεις των συναδέλφων περισσεύει, καλύπτοντας τις μεγάλες παραλείψεις και τα κενά, που η ίδια η πολιτεία δεν φρόντισε να εξαλειφθούν!**

 **Δεν ανεχόμαστε τις προκλητικές και εγωϊστικές συμπεριφορές, που μειώνουν την αξιοπρέπειά μας, ιδίως σε ζητήματα αυτονόητα, όταν γνωρίζουν ότι εμείς δίνουμε καθημερινά τον καλύτερό μας εαυτό στην εκτέλεση των πολλών και ιδιαίτερων καθηκόντων μας! Δεν δεχόμαστε το δόγμα, που το μυαλό κάποιου σοφού επινόησε, ότι δηλαδή «έλα μωρέ 2-3 μήνες το χρόνο δουλεύουμε, δεν πειράζει»! Προσφέρουμε 24 ώρες, 365 ημέρες τον χρόνο τις υπηρεσίες μας στην ελληνική κοινωνία και τέτοιες απλουστεύσεις, δεν έχουν καμία θέση στο Π.Σ. και τους εργαζόμενους σε αυτό, γιατί απλά μας θίγουν όλους!**

**Για το Δ.Σ. της Ε.Υ.Π.Σ. Περιφέρειας Στερεάς Ελλάδας**

 **Ο ΓΕΝΙΚΟΣ  ΓΡΑΜΜΑΤΕΑΣ                                    Ο ΠΡΟΕΔΡΟΣ**

**ΚΟΤΡΩΝΗΣ ΠΑΝΑΓΙΩΤΗΣ ΥΦΑΝΤΗΣ ΕΥΑΓΓΕΛΟΣ**